text: Slap heldigt fra togulykke
  23 februar 2013 kl. 08.55
  En 20-årig kvinde faldt tidligt lørdag morgen ned mellem tog og perron, og blev slæbt 500 meter hængende efter toget.
  Den 20-årige kvinde, som er fra Odense, stod lørdag morgen ved fem tiden på Vejle Banegård og ventede på toget.
  Af ukendte årsager faldt hun ned mellem toget og perronen og blev slæbt efter toget, der først standsende efter 500 meter.
  Kvinden slap mirakuløst med hudafskrabninger, ødelagt tøj og et stort chok.
  